Toshkent shahar IIBB: Daraxtga borib urilgan Captiva’ni bola emas, onasi boshqargan

Toshkentda 10 yoshli bola ota-onasining Captiva’sini o‘g‘irlab ketib, daraxtga urgani haqidagi xabar o‘z tasdig‘ini topmadi.

IIBB matbuot xizmatiga ko‘ra, mazkur hodisa 1-fevral kuni Uchtepa tumanidagi 38-uy yaqinida ro‘y bergan. Bu haqdagi xabar ichki ishlar idoralariga soat 8:30 atrofida kelib tushgan.
Avtomobilni boshqargan 46 yoshli Hilola R.ning aytishicha, mashinada qayrilmoqchi bo‘lganida rul boshqaruvini uddalay olmagan. Natijada avtomobil yo‘ldan chiqib ketib, daraxtga borib urilgan.
Ayol rulda o‘g‘li bo‘lganini inkor etmoqda. Hodisa tufayli hech kim jabrlanmadi.